ساوونمادا میللی پروژه لر(3): تورکیه نین میللی کامیکازه اینسانسیز هاوا واسیطه لری
تررورلا موباریزه‌ده اینتیحار دالما‌لاری ائده بیلن درون‌لاری تورکیه آمریکادان ساتین آلماق ایستییر آنجاق آبش وئرمیر. تورکیه بو گون ایلک میللی کامیکازه اینسانسیز هاوا واسیطه لری آلپاگو ایله کارگو-نو و موشاهیده مقصدلی توقانی اورتمه یه و ایستیفاده ائتمه‌یه باشلادی.
تورک حارب-ایش سندیکاسی تحصیل مودیری تارکان زنگین ین مسئله ایله باغلی قیمتلندیرمه‌سینی تقدیم ائدیریک.
تورکیه سون ایللرده ساوونما سکتوروندا اوره تدیگی یئنی میللی محصول‌لارلا دقت چکیر. سینما سکتوروندا هاوا‌دان چکیم کامراسی‌نین داشیییجی‌سی اولان "درون‌لار آرتیق بیر چوخ ساحه‌ده ایستیفاده ائدیلیر. بو چرچیوه‌ده ترورلا موباریزه‌ده چوخ اؤنملی اوستونلوک‌لری اولان درون‌لاری، یا دا اینسانسیز هاوا واسیطه لری یئرلی ایمکان‌لاریمیزلا ائدیریک. ترورلا موباریزه‌ده اینتیحار دالما‌لاری ائده بیلن درون‌لاری تورکیه آمریکادان ساتین آلماق ایسته‌دی، آنجاق وئرمه‌دی‌لر. آمریکانین ترورلا موباریزه‌ده فعال‌لیق تامین ائده‌جک بو محصول‌لاری ایستراتژیک طرفداشی اولان تورکیه‌یه ساتماماسی تعجب‌لودو. آنجاق بو وضعیتی اؤلکه‌میز فورصته چئویره‌رک یئرلی درون‌لاری اوره تدی و ایستیفاده ائتمه‌یه باشلادی. تورکیه میللی محصولونو، اؤز اینسان قایناقلاری و یئرلی ایمکان‌لاری ایله سری اولا‌راق ااوره تیمه باشلادی. حتی بو محصول‌لاری آلماق اوچون موختلیف اؤلکه‌لردن طلب‌لرین گلمه‌یه باشلاماسی ایسه تورکیه‌نین بو مسئله‌دکی باشاریسی‌نین اؤنملی گؤستریجی‌لرین‌دن بیری‌دیر. تورکیه، دونیادا بو جور "کامیکازا اینسانسیز هاوا واسیطه سی" اوره ته بیلن 3 اؤلکه‌دن بیری دوروموندا.
تورکیه، اینسان‌سیز هاوا واسطه‌لری تکنولوژیسینده اهمیت‌لی بیر اؤلچویه کئچیب. تورکیه‌نین گؤی اوزون‌دکی یئنی عسگرلری کیمی آدلاندیریلان "کامیکازه سیلاح‌لی اینسانسیز هاوا واسیطه لرین" سری اوره تیمینه کئچیلمیش و امنیت گوج‌لری‌نین ایستیفاده اولونماغا باشلانمیش‌دیر. ایستم طرفین‌دن میللی سلاح اولا‌راق اینکیشاف ائتدیریلن و اوره تیم اولونان اوچ اینسانسیز هاوا واسیطه دن بحث ائدک. بون‌لار؛ آلپاگو (اوتونوم تاکتیک ووروجو ثابت قانادلی اینسانسیز هاوا واسیطه سی)، کارگو (اوتونوم دؤنر قانادلی ووروجو اینسانسیز هاوا واسیطه سی) و توقان (اوتونوم دنور قانادلی کشیف اینسانسیز هاوا واسیطه سی سیستمی)دیر. ایستم ( ساوونما تکنولوژی‌لری موهندیس‌لیک و تیجارت شیرکتی).، تورک سیلاح‌لی گوج‌لری (ت.س.گ) و ساوونما صنایعسی موستشارلیک ینا (سسم) سیستم موهندیس‌لیگی، تکنیکی دستک، پروژه ایدارچی‌لیگی، تکنولوژی ترانسفری کیمی وظیفه‌لرینی حیاتا کئچیرمک مقصدیله ساوونما صنایعسی ایجرا کومیته‌سی‌نین قراری ایله یارادیلان بیر تشکیلات‌دیر.
تورکیه‌نین ایلک میللی کامیکازه و موشاهیده اینسانسیز هاوا واسیطه لری 2017 نوامبر آیین‌دان اعتباراً اؤزل گوج‌لر قوموتانلیغینا و دنیز گوجلری قوموتانلیغینا تسلیم ائدیلمه‌یه باشلانمیشدی. میللی کامیکازه اینسانسیز هاوا واسیطه سی کارگو، عفریندکی زیتون دالی عملیاتیندا ایستیفاده ائدیلمیشدی. اؤزون‌دن قاچان 5 نفرلیک ترورچو قروپو تعقیب ائدن کارگو، پ.ک.ک-لیلارا ان چوخ یاخینلاشدیغی یئرده پارتلایا‌راق هدف قروپو ضررسیزلشدیرمیشدی. کارگو سایه‌سینده خصوصی گوج پرسونلی، ترورچولاری 5 کیلومتر اوزاق‌دان یوخ ائتمیشدی. عفریندن سونرا ایندی قندیل‌دکی ترورچولارین قورخولو رویاسی حالینا گلدی‌لر.
آلپاگو (اوتونوم تاکتیک ووروجو ثابت قانادلی اینسانسیز هاوا واسیطه سی)
میللی درون‌لار معاصیر آسیممتریک ساواش و تروریزمله موباریزه عملیات‌لاریندا ان گوج‌لو موباریزه واسطه‌لرین‌دن‌دیر. آلپاگو-نون معناسی "تک دوشمنه سالدیری ائدن ایگید" دئمک‌دیر. تک بیر عسگر طرفین‌دن تاسینابیلیر. هدف‌لری معین ائده‌رک دوشمن عامل‌لرینی ضررسیزلش‌دیرمک وظیفه‌لرینی ایجرا ائده بیلیر.
اوره تیمچی‌سی اولان ساوونما تکنولوژی‌لری موهندیس‌لیک و تیجارت شیرکتی نه گؤره بعضی تکنیکی خصوصیت‌لری بون‌لار: کشفیات، موشاهیده و کیچیک میقیاس‌لی تهدیدلری ضررسیزلش‌دیرن ثابت قانادلی میللی ووروجو اینسانسیز هاوا واسیطه سی حلّی‌دیر. آلپاگو اؤزونه مخصوص گؤمولموش و گئرچک زامان‌لی گؤرونتو ایشلمه و درین اؤیرنمه آلقوریتم‌لری ثابت و یا حرکت‌لی هدف‌لره قارشی افکتیو اولا‌راق ایستیفاده ائدیلیر.
کارگو (اوتونوم دؤنر قانادلی ووروجو اینسانسیز هاوا واسیطه سی)
کارگونون معناسی "داغ باشین‌داکی موشاهیده کوله سی" و یا "قیرغی" دئمک‌دیر. دؤنر قانادلی "کامیکازه سیلاح‌لی درون" اولا‌راق دا آدلاندیریلیر. اوره تیمچی‌سی اولان ساوونما تکنولوژی‌لری موهندیس‌لیک و تیجارت شیرکتی نه گؤره کارگونون بعضی تکنیکی خصوصیت‌لری بون‌لار: کارگو، اوتونوم و یا اوزاق‌دان کونترول ایله ایشلیین، دؤنر قانادلی میللی ووروجو اینسانسیز هاوا واسیطه سی حلی‌دیر. سیستم؛ "ووروجو دؤنر قانادلی اینسانسیز هاوا واسیطه سی (ویها)" و "یئر کونترول واحیدی" ترکیب‌لرین‌دن عبارت‌دیر. کارگو، گوندوز و گئجه فعال عملیات باجاریغینا مالیک‌دیر. موختلیف مهمات واریانت‌لاری ایله حرکت‌لی هدف‌لرده هدفه یؤنوم ایمکانی واردیر. اؤزونو یوخ قابیلیتی‌نه یاناشی دوزنلنن یوکسک‌لیکده یوخ ائتمه‌سی ده مومکون‌دور.
توقان (اوتونوم دونور قانادلی کشیف اینسانسیز هاوا واسیطه سی سیستمی)
توقان، آدینی "کسکین گؤزلری ایله کیفیتلی موشاهیده ائده بیلن، گوج‌لو قانادلاری هاوادا دایره‌لر چکن قوش نوعو" اولان "طبیعتین‌دن آلیر. اوره تیمچی‌سی اولان ساوونما تکنولوژی‌لری موهندیس‌لیک و تیجارت شیرکتینه گؤره توقان ین بعضی تکنیکی خصوصیت‌لری بون‌لار: عمومی مقصدلی کشیف و گوزتله مه گورئولرینده ایستیفاده ائدیلمک اوزئره نظرده توتولموش‌دور. اؤزگون گورئو پلانلاشدیرما پروقرامی، اوتونوم ذکا و حرکات قابیلیت‌لری ان جلب ائدیجی خصوصیت‌لری‌دیر. توقان اوتونوم و یا اوزاق‌دان کونترول ایله بیر شخص طرفین‌دن داشینان و ایستیفاده ائدیله بیلن چوخ-روتورلو دؤنر قانادلی میللی اینسانسیز هاوا واسیطه سی حلّی‌دیر.
بو میللی اینسانسیز هاوا واسیطه لریمیز ترورچولارا قاچیش ایمکانی وئرمیر. ترورچولاری ان کیچیک دلیک‌لردن گیره‌رک یووالاریندا تاثیرسیز حالا گتیرمه خصوصیتینه مالیک‌دیرلر. آلپاگو و کارگو، 1 دقیقه‌دن داها قیسا مدتده حاضیرلانیب آتیلیر. اوزرینده آنتی‌پرسونل مهمات داشییا‌راق، هدفه دوغرو دالمایا کئچه‌رک ساعاتدا 120-140 کیلومتر آراسی بیر سرعته چاتیر. اوزرین‌دکی مهمات، 20 متر مربع لیک بوتون هدف‌لری یوخ ائدیر. تورکیه، اوره تدیگی بو میللی محصول‌لاری موباریزه ائتدیگی بوتون ترور تشکیلات‌لاری‌نین قورخولو رویاسی اولماغا داوام ائدیر.
تورک حارب-ایش سندیکالاری تحصیل مودیری تارکان زنگین ین مسئله ایله باغلی قیمتلندیرمه‌سینی تقدیم ائتدیک
